Babelscape/SREDFM huggingface dataset:
Ιάκωβος Δ΄ της Σκωτίας

Ο Ιάκωβος Δ΄ της Σκωτίας ("James IV of Scotland", "κάστρο Στέρλινγκ", 17 Μαρτίου 1473 – 9 Σεπτεμβρίου 1513) βασιλιάς της Σκωτίας (1488 - 1513) ήταν γιος και διάδοχος του Ιακώβου Γ΄ της Σκωτίας και της Μαργαρίτας της Δανίας. Ανέβηκε στον θρόνο μετά τον θάνατο του πατέρα του στην "μάχη του Σώσιμπουρν" μια εμφύλια εξέγερση στην οποία ο νεαρός Ιάκωβος είχε σημαντικό ρόλο. Ο Ιάκωβος Δ΄ θεωρείται ο πιο επιτυχημένος μονάρχης στην ιστορία της Σκωτίας αλλά η βασιλεία του τελείωσε άδοξα με την συντριβή του στην "μάχη της Φλοντέν" στην οποία έπεσε και ο ίδιος, είναι ο τελευταίος μονάρχης στην ιστορία όλων των βασιλείων της Μεγάλης Βρετανίας που πέθανε πολεμώντας σε μάχη. 

Από την ημέρα που γεννήθηκε σαν διάδοχος του θρόνου πήρε τον τίτλο του "δούκα του Ρόθεσει", ο πατέρας του τον αρραβώνιασε με την Σεσίλ της Γιορκ κόρη του Εδουάρδου Δ΄ της Αγγλίας (1474). Η βασιλεία του πατέρα του ήταν αποτυχημένη, ο Ιάκωβος Γ΄ ήταν αντιδημοφιλής και μισητός βασιλιάς, αντιμετώπισε δυο σκληρές εξεγέρσεις με μέλη της ίδιας της οικογένειας του όπως ο αδελφός του Αλέξανδρος Στιούαρτ, δούκας του Ολμπανυ. Η φιλική του πολιτική στους Άγγλους ήταν αντιδημοφιλής, όταν διακόπησαν οι διαπραγματεύσεις για τον γάμο του μικρού Ιακώβου με την Σεσίλ ο θείος της Σεσίλ Ριχάρδος, δούκας του Γκλόστερ επιτέθηκε μαζί με τον δούκα του Όλμπανυ και κυρίευσε το Μπέργουικ (1482). Ο Ιάκωβος Γ΄ επιχείρησε να αντεπιτεθεί αλλά ο στρατός του εξεγέρθηκε εναντίον του και τον φυλάκισε για σύντομο χρόνο, ήταν η πρώτη μεγάλη κρίση στην βασιλεία του. Η μητέρα του Ιακώβου Δ΄ Μαργαρίτα της Δανίας ήταν αναμφισβήτητα περισσότερο δημοφιλής από τον πατέρα του, απομονώθηκε από τον σύζυγο της και μεγάλωσε η ίδια τα παιδιά της στο "κάστρο του Στέρλινγκ" αλλά πέθανε πρόωρα (1486). Σε δυο χρόνια ξέσπασε νέα εξέγερση εναντίον του πατέρα του, οι επαναστάτες όρισαν αρχηγό τους τον νεαρό Ιάκωβο, στην "μάχη του Σόσιμπουρν" που ακολούθησε στις 11 Ιουνίου 1488 ο Ιάκωβος Γ΄ σκοτώθηκε αν και ο νεαρός Ιάκωβος τους είχε δώσει εντολή να μην αγγίξουν τον πατέρα του. Ο νεαρός Ιάκωβος στέφθηκε βασιλιάς σαν Ιάκωβος Δ΄ στις 11 Ιουνίου 1488 στην Σκον. Θεωρούσε τον εαυτό του ένοχο για συμμετοχή στον φόνο του πατέρα του γι'αυτό για το υπόλοιπο της ζωής του αποφάσισε να τιμωρήσει τον εαυτό του δένοντας την ημέρα της Πεντηκοστής μια σιδερένια αλυσίδα κατάσαρκα στην μέση του, στην αλυσίδα πρόσθετε κάθε χρόνο περισσότερες ούγιες.
Σελάιδος Πετραλιάς

frame|Οικόσημο οικογένειας Πετραλιά
Ο Σελάιδος Πετραλιάς (γεν. 1715) ήταν πλούσιος προύχοντας Ιταλικής καταγωγής, και συγκεκριμένα απο την Σικελία, που εγκαταστάθηκε στη Δίβρη (Λαμπεία) Ηλείας και άκμασε στις αρχές του 18ου αιώνα. Φέρεται ως γενάρχης της ομώνυμης οικογένειας αγωνιστών και πολιτικών.
Αντονέλο Ρίβα

Ο Αντονέλο Ρίβα ("Antonello Riva") είναι Ιταλός πρώην διεθνής καλαθοσφαιριστής. Γεννήθηκε στις 28 Φεβρουαρίου 1962 στο Rovagnate της Λομβαρδίας στην Ιταλία. 

Άρχισε την καλαθοσφαίριση το 1977-78. Έπαιξε σχεδόν σε ολόκληρη τη σταδιοδρομία του στην Παλακανέστρο Καντού, από το 1977 έως το 1989, με την οποία κέρδισε το κύπελλο πρωταθλητριών Ευρώπης δύο φορές, το 1982 και το 1983. Κέρδισε επίσης το ιταλικό πρωτάθλημα το 1981. Έχει παίξει επίσης για την Φίλιπς Μιλάνο / Ρεκοάρο Μιλάνο (1989-1994), με την οποία κέρδισε το κύπελλο κυπελλούχων το 1993, την Σκαβολίνι Πεζάρο (1994-1996), την Ντινάμικα Γκόριτζα (A2 Κατηγορία Ιταλίας, 1996-1998), την Πολτί Καντού / Καντουρίνα Καντού / Πολιφόρμ Καντού / Όρεγκον Καντού (1998-2002) και την Σεμπαστιάνι Ριέτι (A2 Κατηγορία Ιταλίας, 2002-2005). Έχει σημειώσει 14.397 πόντους και είναι ο κορυφαίους σκόρερ όλων των εποχών στο Ιταλικό πρωτάθλημα και τρίτος σε όλα τα ευρωπαϊκά.

Tηn σεζόν 2014-15 επέστρεψε, στα 52 του χρόνια, στην ενεργό δράση παίζοντας με την Leopandrillo Cantu, ομάδα στο τοπικό πρωτάθλημα της Λομβαρδίας.
Αυγερινός (Ρένος) Πετραλιάς

Ο Αυγερινός (Ρένος) Πετραλιάς (9 Ιουλίου 1933 - 16 Απριλίου 2016) ήταν Έλληνας πολιτικός.
Ρόμπερτ Σων Λέοναρντ

Ο Ρόμπερτ Σων Λέοναρντ (αγγλικά: "Robert Lawrence Leonard", 28 Φεβρουαρίου 1969) είναι Αμερικανός ηθοποιός του κινηματογράφου, του θεάτρου και της τηλεόρασης, βραβευμένος με βραβείο Τόνυ το 2001.
Ιωάννης Πετραλιάς

Ο Ιωάννης Πετραλιάς (1774-1822) ήταν αγωνιστής του 21΄.
Κοντσέρτο για πολυβόλα

Το Κοντσέρτο για πολυβόλα είναι τίτλος μιας έγχρωμης ελληνικής κινηματογραφικής πολεμικής ταινίας του 1967, σε σκηνοθεσία Ντίνου Δημόπουλου σε σενάριο Νίκου Φώσκολου, και πρωταγωνιστούν οι Τζένη Καρέζη, Μάνος Κατράκης, Κώστας Καζάκος, Ανδρέας Μπάρκουλης, Ζώρας Τσάπελης και ο Σπύρος Καλογήρου.
Αντώνιος Σ. Πετραλιάς

frame|Οικία Πετραλιά στη Δίβρη
Ο Αντώνιος Σ. Πετραλιάς (1745-?) ήταν δημογέροντας της Δίβρης.
Καρλ Λούντβιχ Χένκε

Ο Καρλ Λούντβιχ Χένκε ("Karl Ludwig Hencke", 8 Απριλίου 1793 – 21 Σεπτεμβρίου 1866) ήταν Γερμανός αστρονόμος. Συγχέεται κάποτε με τον, επίσης Γερμανό αστρονόμο, Γιόχαν Ένκε.
Δαιδαλίων

Στην ελληνική μυθολογία ο Δαιδαλίων ήταν πολεμιστής, γιος του Εωσφόρου ή Εσπέρου, αδελφός του Κήυκα και πατέρας του Αυτόλυκου και της Χιόνης. 

Περιγράφεται από τον Οβίδιο (XI 291) ως ανελέητος και πολεμοχαρής χαρακτήρας. 

Μετά τη θανάτωση της Χιόνης από τη θεά Ήρα ή την Άρτεμι, ο Δαιδαλίων μεταμορφώθηκε από τον Απόλλωνα σε γεράκι όταν έπεσε από απόκρημνη πλαγιά του Παρνασσού, προκειμένου να απαλλαγεί από τη θλίψη του για την απώλεια της κόρης του.
Τόνι Κόστνερ

Ο Τόνι Κόστνερ ("Tony Costner") είναι Αμερικάνος πρώην καλαθοσφαιριστής με μεγάλη θητεία στο ελληνικό πρωτάθλημα. Αγωνιζόταν στη θέση του σέντερ. Διέθετε ποικιλία κινήσεων κοντά στο καλάθι ενώ το ότι ήταν αριστερόχειρας του έδινε πλεονέκτημα στην αντιμετώπισή του από τον αμυνόμενο. Είχε μεγάλη ικανότητα στα ριμπάουντ και είχε αξιόλογες επιδόσεις στην άμυνα.

Αγωνίστηκε στο "κολέγιο Σεν Τζόζεφ" της Ατλάντα το 1981 και άφησε εποχή ως ένας από τους καλύτερους αθλητές που συμμετείχαν στην ομάδα του. Τη σεζόν 1981-1982 σημείωσε 14,5 πόντους κατά μέσο όρο και το 1984 που αποφοίτησε ήταν ο πρώτος σκόρερ όλων των εποχών του κολεγίου με 1.729. Επιλέχθηκε στην πρώτη πεντάδα της All-East Coast Conference και στη δεύτερη πεντάδα All-Big 5. Συμμετείχε στην επίλεκτη ομάδα των ΗΠΑ που κατέκτησε το William Jones Cup Championship στην Ταϊβάν ενώ ήταν υποψήφιος να αγωνιστεί και στην ολυμπιακή ομάδα των ΗΠΑ.

Το 1984 επιλέχθηκε στη 34η θέση του ντραφτ του ΝΒΑ από τους Ουάσινγκτον Μπούλετς αλλά δεν κατάφερε να εξασφαλίσει συμβόλαιο στο ΝΒΑ με συνέπεια να αγωνιστεί στη Νάπολη σημειώνοντας μ.ο. 18 πόντους και 9 ριμπάουντ. Στη συνέχεια αγωνίστηκε στη Λας Πάλμας στα Κανάρια Νησιά και στη συνέχεια στην ιταλική Ούντινε. Την περίοδο 89-90 αγωνίστηκε στη Γαλλία για την Μονπελιέ και εν συνεχεία για τη Λιμόζ από το 1991 έως το 1992.

Μετακόμισε στην Ελλάδα για το Σπόρτιγκ και στην περίοδο 1992-93 διακρίθηκε σημειώνοντας μ.ο. 18 πόντους και 14 ριμπάουντ. Η επόμενη σεζόν τον βρήκε στην ΑΕΚ που με τη συνεισφορά του η ομάδα όχι μόνο απέφυγε το διαφαινόμενο υποβιβασμό αλλά κέρδισε και τη συμμετοχή της στο Κύπελλο Κόρατς. Επέστρεψε στο Σπόρτιγκ για να αγωνιστεί από το 1994 έως το 1996 και υπήρξε ένας από τους καλύτερους ξένους αθλητές που φόρεσαν τη φανέλα του και στο διάστημμα που αγωνίστηκε στην ομάδα παρέα με το Μίτσελ Ουίγκινς ο Σπόρτιγκ κατάφερε να επιτυγχάνει νίκες απέναντι σε ομάδες όπως ο ΠΑΟ, ο Άρης, ο ΠΑΟΚ, Πανιώνιος που ήταν από τις κορυφαίες εκείνη την εποχή. Επίσης η ομάδα του Σπόρτιγκ κέρδισε τη συμμετοχή της σε ευρωπαϊκή διοργάνωση μετά από 2 δεκαετίες. Το 1996 μεταγράφηκε στον Παπάγου ως συμπαίκτης του Αλφόνσο Φορντ. Με 1.626 ριμπάουντ και 193 κοψίματα συγκαταλέγεται στους καλύτερους όλων των εποχών στις αντίστοιχες κατηγορίες στο ελληνικό πρωτάθλημα.

Είναι πατέρας του πολλά υποσχόμενου νεαρού καλαθοσφαιριστή Μπράντον Κόστνερ.
Κατρέας

Στην ελληνική μυθολογία ο Κατρέας (Κατρεύς) ήταν ο ένας από τους 4 γιους που απέκτησαν ο Μίνωας και η Πασιφάη. Ο Κατρέας διαδέχθηκε τον πατέρα του ως βασιλιάς της Κρήτης. Ωστόσο, ένας χρησμός βασάνιζε τον Κατρέα: έλεγε ότι θα πέθαινε από το χέρι ενός παιδιού του. Ο Κατρέας είχε 4 παιδιά: την Αερόπη, την Κλυμένη, την Απημοσύνη και τον Αλθαιμένη. Τον χρησμό αυτό δεν τον φανέρωσε στα παιδιά του, αλλά έτυχε και τον πληροφορήθηκαν ο Αλθαιμένης και η Απημοσύνη, οπότε με δική τους πρωτοβουλία έφυγαν από την Κρήτη και εγκαταστάθηκαν στη Ρόδο, όπου ίδρυσαν την πόλη Κρητηνία. Ο Κατρέας από πλευράς του, για να αποφύγει την εκπλήρωση του χρησμού έδωσε τα άλλα δύο παιδιά του στον Ναύπλιο για να τα πουλήσει ως δούλους.

Κάποτε όμως ο Κατρέας γέρασε, οπότε επιθυμώντας να αφήσει τον θρόνο του στον Αλθαιμένη, πήγε στη Ρόδο να τον βρει. Μόλις αποβιβάσθηκε, μερικοί βοσκοί νόμισαν ότι αυτός και το πλήρωμα του πλοίου του ήταν πειρατές. Μάταια προσπάθησε ο Κατρέας να τους εξηγήσει τον σκοπό του ταξιδιού του στη Ρόδο: τα γαβγίσματα των τσοπανόσκυλων έπνιγαν τις φωνές του. Με την όλη αναταραχή ήρθε και ο Αλθαιμένης, ο οποίος πέταξε το ακόντιο του στον υποτιθέμενο εχθρό και έτσι εκπληρώθηκε ο χρησμός.

Ο Αλθαιμένης ωστόσο μέσα σε λίγη ώρα διεπίστωσε την ταυτότητα του ξένου, οπότε παρακάλεσε τους θεούς να ανοίξει η γη και να τον καταπιεί, πράγμα που έγινε (στην κυριολεξία).

Ο θάνατος του Κατρέως συνδέεται με την απαγωγή της Ωραίας Ελένης: Ο σύζυγός της Μενέλαος είχε μεταβεί στην Κρήτη για την κηδεία του, αφού ο νεκρός ήταν παππούς του (ο Μενέλαος ήταν γιος της Αερόπης), οπότε ο Πάρις βρήκε ευκαιρία να αρπάξει την Ωραία Ελένη και να φύγει.

Σε μια παραλλαγή του μύθου από την Αρκαδία ο Κατρέας ήταν γιος του Τεγεάτη και εγγονός του Λυκάονα.
ΦΚ Στεάουα Βουκουρεστίου

Η ΦΚ Στεάουα Βουκουρεστίου (ρουμανικά: "FC Steaua Bucureşti") είναι κορυφαίος ποδοσφαιρικός σύλλογος της Ρουμανίας. Ιδρύθηκε το 1947 ως ομάδα του στρατού γι’ αυτό ένα από τα ψευδώνυμά της είναι "Militarii". Η ομάδα αποκαλείται επίσης: "Roş-Albaştrii", δηλαδή «κυανέρυθροι» από τα χρώματα της φανέλας, "Viteziştii" (γρήγορα αστέρια) και "Magica Steaua" (μαγικό άστρο). Ως έμβλημα έχει το αστέρι και γήπεδό της είναι το "Stadionul Ghencea" που βρίσκεται στο νοτιοδυτικό Βουκουρέστι, χωρητικότητας 28.139 θεατών.

Έως το 1998, η ομάδα ανήκε στην αθλητική κοινωνία του στρατού την ΚΣΑ Στεάουα Βουκουρεστίου (CSA Steaua București). Από τότε έχει διαχωριστεί από την αθλητική κοινωνία, παίρνοντας την ονομασία «ΦΚ Στεάουα Βουκουρεστίου».

Η Στεάουα είναι η πιο επιτυχημένη ρουμανική ποδοσφαιρική ομάδα με 26 πρωταθλήματα, 22 κύπελλα, 6 σούπερ καπ και ένα Κύπελλο Πρωταθλητριών, το 1986. Υπήρξε η πρώτη ομάδα της ανατολικής Ευρώπης που κατέκτησε αυτό το τρόπαιο.
STS-92

Ο κωδικός STS-92 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια αποστολή του Διαστημικού Λεωφορείου Ντισκάβερι της NASA στον διεθνή διαστημικό σταθμό (ISS) τον Οκτώβριο του 2000. Ήταν η 100ή αποστολή διαστημικών λεωφορείων, η 28η πτήση του Ντισκάβερι και η πέμπτη αποστολή στον διαστημικό σταθμό.
Μίροσλαβ Λάιτσακ

Ο Μίροσλαβ Λάιτσακ ("Miroslav Lajčák", 20 Μαρτίου 1963) είναι Σλοβάκος διπλωμάτης. Έγινε Ύπατος Αρμοστής της ΕΕ για τη Βοσνία-Ερζεγοβίνη το 2007, υπηρετώντας ως το 2008, υπουργός Εξωτερικών το 2012 και πρόεδρος της Γενικής Συνέλευσης των Ηνωμένων Εθνών για το διάστημα 2017-2018.

Γεννήθηκε στις 20 Μαρτίου του 1963 και σπούδασε Νομικά στο Πανεπιστήμιο Κομένιους στη Μπρατισλάβα. Έκανε επίσης σπουδές στη Μόσχα και στο Γκάρμις-Παρτενκίρχεν της Γερμανίας.

Υπηρέτησε στο Υπουργείο Εξωτερικών της χώρας του το 1988 και στις αρχές της δεκαετίας του '90 ήταν πρεσβευτής της Σλοβακίας στη Μόσχα και το 1994-98 πρεσβευτής στην Ιαπωνία. Από το 2001 ως το 2005 υπηρέτησε ως πρεσβευτής στη Γιουγκοσλαβία, αργότερα Σερβία και Μαυροβούνιο, επίσης στην Αλβανία και στην Πρώην Γιουγκοσλαβική Δημοκρατία της Μακεδονίας.

Στις 30 Ιουνίου 2007 έγινε Ύπατος Αρμοστής της ΕΕ για τη Βοσνία και Ερζεγοβίνη, διαδεχόμενος στο αξίωμα αυτό τον Κρίστιαν Σβαρτς- Σίλινγκ.

Την 1η Ιανουαρίου 2019 ανέλαβε την προεδρία του ΟΑΣΕ.

Μιλά απταίστως αγγλικά, γερμανικά, ρωσικά, βουλγάρικα, βοσνιακά, κροατικά και σερβικά.
Άλβαρο Κολόμ

Ο Άλβαρο Κολόμ ("Álvaro Colom Caballeros", γενν. 15 Ιουνίου 1951) ήταν ο πρόεδρος της Γουατεμάλας από το 2008 ως το 2012.
Προκλής

Ο Προκλής ήταν βασιλιάς της αρχαίας Σπάρτης. Χρονικά κατατάσσεται στον 12ο αι. π.Χ., ενώ η γέννησή του χρονολογείται το 1104 π.Χ. 

Ήταν γιος του Αριστόδημου, 4ου απογόνου του Ηρακλέους και της Αργείας, κόρης του Αυτεσίωνα. Είχε ένα δίδυμο αδελφό, τον Ευρυσθένη. 

Ο Αριστόδημος κατά την κάθοδο των Δωριέων στην Πελοπόννησο κατέλαβε τη Λακωνία και μοίρασε την περιοχή που κατέκτησε στους δύο γιους του: ο Ευρυσθένης πήρε την περιοχή "Λίμνες" (μία κώμη από τις πέντε του κράτους των Λακεδαιμονίων) και ο Προκλής πήρε στην περιοχή της "Πιτάνης" (μια άλλη από τις πέντε κώμες). Όντας ακόμη ανήλικοι, πέθανε ο Αριστόδημος και έτσι επίτροπος των διδύμων ανέλαβε ο θείος τους (και αδελφός της Αργείας), ο Θήρας .

Παρόλο που ο Ευρυσθένης ήταν ο μεγαλύτερος από τον δίδυμό του Προκλή, μετά την ενηλικίωση τους οι αδελφοί συμβασίλευσαν, όπως όριζε ο χρησμός της Πυθίας. Έτσι ιδρύθηκε ο θεσμός της διπλής βασιλείας των Λακεδαιμονίων.

Γιος και διάδοχος του Προκλή ήταν ο Σόος και γιος και διάδοχος αυτού ο Ευρυπών, από τον οποίο πήρε και το όνομα της η δυναστεία των Ευρυποντιδών.
Ευρυσθένης

Ο Ευρυσθένης ήταν βασιλιάς της αρχαίας Σπάρτης. Χρονικά κατατάσσεται στον 12ο αι. π.Χ., ενώ η γέννησή του χρονολογείται το 1104 π.Χ. 

Ήταν γιος του Αριστόδημου, ο οποίος κατά την κάθοδο των Δωριέων στην Πελοπόννησο κατέλαβε τη Λακωνία, και της Αργείας, κόρης του Αυτεσίωνα. Είχε ένα δίδυμο αδελφό, τον Προκλή. 

Ο Αριστόδημος μοίρασε την περιοχή που κατέκτησε στους δύο γιους του και ο Ευρυσθένης πήρε στην περιοχή "Λίμνες", μια από τις μετέπειτα πέντε κώμες που αποτελούσαν το κράτος των Λακεδαιμονίων. Όντας ακόμη ανήλικοι, ο βασιλιάς Αριστόδημος πέθανε και έτσι επίτροπος των δυο αδελφών ανέλαβε ο θείος τους και αδελφός της Αργείας, ο Θήρας .

Παρόλο που ο Ευρυσθένης ήταν ο μεγαλύτερος από τους δυο, μετά την ενηλικίωση τους οι αδελφοί συμβασίλευσαν, όπως όριζε ο χρησμός της Πυθίας. Σύμφωνα με την παράδοση, αυτή η συμβασιλεία καθιέρωσε το θεσμό της διπλής βασιλείας των Λακεδαιμονίων.

Γιος και διάδοχος του Ευρυσθένη ήταν ο Άγις Α΄, από τον οποίο πήρε και το όνομα της το γένος των Αγιαδών.
Αλεξίς Καρέλ

Ο Αλεξίς Καρέλ ("Alexis Carrel") ήταν Γάλλος χειρουργός και βιολόγος με αμερικανική υπηκοότητα.

Γεννήθηκε στις 28 Ιουνίου 1873 στο Σαιντ Φουά λε Λυών (Sainte-Foy-lès-Lyon) του νομού Ρον (Rhône), σε οικογένεια αφοσιωμένων Καθολικών και μορφώθηκε σε Ιησουιτικό σχολείο, αν και όταν απέκτησε τη φοιτητική ιδιότητα έγινε αγνωστικιστής. Ο Καρέλ προώθησε την ευγονική και με αυτό τον τρόπο καθιερώθηκε σαν ο θεωρητικός του Ναζισμού της Γερμανίας του Χίτλερ. Ήταν αντιπρόεδρος του Γαλλικού Ιδρύματος για τη Μελέτη Ανθρωπίνων Προβλημάτων κατά τη διάρκεια της κυβέρνησης του Βισύ του Jacques Doriot οδήγησε σε έρευνες συνεργασίας με τους Ναζί, αλλά πέθανε πριν από τη διεξαγωγή οποιασδήποτε δίκης.

Ασχολήθηκε με την συρραφή των αιμοφόρων αγγείων, με τις μεταμοσχεύσεις οργάνων και ιστών και με την επιβίωση των κυττάρων, των ιστών και των οργάνων έξω από το σώμα. Το 1936 εξέδωσε το περίφημο βιβλίο του "Ο άνθρωπος, αυτός ο άγνωστος". Το 1941 ίδρυσε στο Παρίσι το "Ίδρυμα για τη μελέτη των ανθρώπινων προβλημάτων". Πέθανε στις 5 Νοεμβρίου του 1944.

Άλλα έργα του είναι: "Σκέψεις για τον άνθρωπο και τη ζωή", "Προσευχή κ.ά". Το 1912 τιμήθηκε με το Νόμπελ της Ιατρικής «σε αναγνώριση της συνεισφοράς του στη συρραφή των αγγείων και στη μεταμόσχευση των αιμοφόρων αγγείων και των οργάνων».
STS-103

Ο κωδικός STS-103 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια αποστολή του Διαστημικού Λεωφορείου Ντισκάβερι της NASA στον διεθνή διαστημικό σταθμό (ISS) το 1999.
Κόλπος του Μεξικού

<br>

thumb|400px|Ο Κόλπος του Μεξικού σε 3D προβολή
thumb|240px|Πεδίο εξόρυξης πετρελαίου στον κόλπο του Μεξικού
Ο κόλπος του Μεξικού είναι το ένατο μεγαλύτερο σώμα ύδατος στον κόσμο. Είναι μια ωκεάνια λεκάνη που περιβάλλεται κατά ένα μεγάλο μέρος από τη βορειοαμερικανική ήπειρο και το νησί της Κούβας. Οριοθετείται στα βορειοανατολικά, το Βορρά και τα βορειοδυτικά από την ακτή του Κόλπου των Ηνωμένων Πολιτειών, στα νοτιοδυτικά και το νότο από το Μεξικό, και στα νοτιοανατολικά από την Κούβα. Η μορφή της λεκάνης του είναι κατά προσέγγιση ωοειδής και εύρους περίπου 1.500 χλμ και ο πυθμένας αποτελείται από ιζηματώδεις βράχους και αποσαθρωμένα πετρώματα. Είναι τμήμα του Ατλαντικού Ωκεανού με τον οποίο ενώνεται μέσω των στενών της Φλόριντας μεταξύ των ΗΠΑ και της Κούβας, και μέσω του καναλιού του Γιουκατάν με την Καραϊβική Θάλασσα (με την οποία διαμορφώνει την αμερικανική Μεσόγειο) μεταξύ του Μεξικού και της Κούβας.

Οι παλιρροιακές διακυμάνσεις είναι εξαιρετικά μικρές και οφείλονται στη στενή σύνδεση με τον ωκεανό. Η λεκάνη του κόλπου έχει επιφάνεια περίπου 1.600.000 χλμ². Σχεδόν η μισή από τη λεκάνη είναι ρηχά διπαλιρροιακά ύδατα. Στο βαθύτερό του σημείο είναι 4.384 μ στο Sigsbee Deep, μια ανώμαλη γούρνα με μήκος μεγαλύτερο από 550 χλμ. Ο κόλπος του Μεξικού διαμορφώθηκε πριν από περίπου 300 εκατομμύρια έτη ως συνέπεια της βύθισης του θαλάσσιου πυθμένα. Υπάρχουν στοιχεία ότι ο κρατήρας Τσικσουλούμπ (Cráter de Chicxulub) διαμορφώθηκε όταν χτύπησε ένας μεγάλος μετεωρίτης τη γη 65 εκατομμύρια έτη πριν, κάτι που μπορεί να οδήγησε στο γεγονός της κρητιδικής-τριτογενούς εξόντωσης.
Αλόφι

Η Αλόφι (Alofi) είναι η πρωτεύουσα του Νιούε. Έχει 614 κατοίκους σύμφωνα με την απογραφή πληθυσμού του 2001. Αποτελείται από δύο χωριά, το Βόρειο Αλόφι (πληθ. 256) και το Νότιο Αλόφι, όπου και η έδρα της κυβέρνησης (πληθ. 358). Βρίσκεται στο κέντρο του όρμου του Αλόφι στη δυτική ακτή του νησιού.

Τον Ιανουάριο του 2004 το Νιούε επλήγη από σφοδρή τροπική καταιγίδα. Ήταν ο κυκλώνας Χέτα, στο πέρασμα του οποίου βρήκαν το θάνατο δύο άνθρωποι και υπέστη εκτεταμένες ζημίες το νησί. Ανάμεσα στα κατεστραμμένα κτήρια ήταν και το νοσοκομείο.
Λεωνίδας Δεληγεώργης

Ο Λεωνίδας Δεληγεώργης (1839-1928) ήταν Έλληνας πολιτικός.
Δημήτριος Δεληγεώργης

Ο Δημήτριος Δεληγεώργης Γαβαλού Μεσολογγίου (1785 ή 1788 - 1860) ή Μήτρος, ήταν πολιτικός και στρατιωτικός με συμμετοχή στην ελληνική επανάσταση του 1821.
Τζον Γούντραφ

Ο Τζον Γούντραφ ("John Youie Woodruff") ήταν πρώην αθλητής του στίβου από τις ΗΠΑ και ολυμπιονίκης το 1936 στα 800 μέτρα.

Γεννήθηκε στις 5 Ιουλίου του 1915 στο Κόνελσβιλ της Πενσιλβάνια. Ασχολήθηκε με τον αθλητισμό από πολύ νωρίς και σε ηλικία 21 ετών επιλέχθηκε για την επάνδρωση της ολυμπιακής ομάδας των ΗΠΑ στους Ολυμπιακούς Αγώνες στο Βερολίνο. Εκεί κατέκτησε το χρυσό μετάλλιο στα 800 μέτρα. Στη συνέχεια αποφοίτησε και το 1937 κέρδισε τον εθνικό τίτλο στα 800μ. και από το 1937 ως το 1939 ήταν συνεχώς πρώτος τόσο στα 800μ. όσο και στις 440 και 880 γιάρδες. Με την αμερικανική εθνική ομάδα σημείωσε παγκόσμιο ρεκόρ στη σκυταλοδρομία 4Χ880 γιάρδες.

Κατά τη διάρκεια του Δευτέρου Παγκοσμίου Πολέμου υπηρέτησε στο στρατό μέχρι το 1945 και αποστρατεύτηκε από τον Πόλεμο της Κορέας το 1957.

Ο Γούντραφ απεβίωσε στις 30 Οκτωβρίου του 2007 και ήταν ο τελευταίος επιζών από τους έγχρωμους αθλητές του στίβου που γελοιοποίησαν τον Χίτλερ, διαψεύδοντας τις ρατσιστικές θεωρίες του περί αρείας φυλής με τις νίκες τους στο Βερολίνο.
Σώμα Ελληνικού Οδηγισμού

Το Σώμα Ελληνικού Οδηγισμού (ΣΕΟ) είναι η εθνική οργάνωση Οδηγισμού στην Ελλάδα. Ο Οδηγισμός στην Ελλάδα ξεκίνησε το 1932, ενώ η οργάνωση έγινε μέλος της Παγκόσμιας Οργάνωσης Οδηγών και Κοριτσιών Προσκόπων (WAGGGS) το 1933. Η συν-εκπαίδευτική οργάνωση έχει 10.682 μέλη (από το 2008).
Χάινριχ Συτς

Ο Χάινριχ Συτς ("Heinrich Schütz", 18 Οκτωβρίου 1585 - 16 Νοεμβρίου 1672) ήταν Γερμανός συνθέτης και οργανίστας. Ανάμεσα στα έργα του ξεχωρίζουν οι "7 Λέξεις του Ιησού Χριστού" (1645), το Ορατόριο των Χριστουγέννων (1664) και τα Πάθη, κατά Ματθαίο, Λουκά και Ιωάννη (1665-1666).
Λέλεγας

Ο Λέλεγας ή Λέλεξ ήταν μυθικός βασιλιάς της Λακωνίας.

Σύμφωνα με τον Παυσανία ήταν ο αυτόχθων πρώτος βασιλιάς της Λακωνίας, που έδωσε το όνομά του στη χώρα, Λελεγία, και τους κατοίκους της, Λέλεγες. Θεωρείται επίσης γενάρχης των κατοίκων της Μεσσηνίας. Είχε τρία παιδιά από τη σύζυγό του Κλεοχάρεια, τον Μύλη, ο οποίος επινόησε τον Μύλο (μυλόπετρα), τον Πολυκάονα και τη Θεράπνη. Όταν πέθανε ο Μύλης την εξουσία την κληρονόμησε ο γιος του Ευρώτας. Ο Ευρώτας, είχε μια κόρη, την Σπάρτη, που παντρεύτηκε με τον Λακεδαίμονα, γιο του Δία και της Ταϋγέτης.
Ευσταχιανή σάλπιγγα

μικρογραφία|12: Ευσταχιανή σάλπιγγα
Η ευσταχιανή σάλπιγγα είναι πόρος (σωλήνας), με τον οποίο συγκοινωνεί το μέσο αυτί με το ρινοφάρυγγα. Εχει δύο στόμια, από τα οποία το ένα συγκοινωνεί με το φάρυγγα και το δεύτερο με το μέσο αυτί. Κύριος ρόλος της ευσταχιανής σάλπιγγας είναι η προστασία του τυμπάνου.

Το όνομά της το οφείλει στον ιταλό γιατρό Ευστάχιο, ο οποίος την ανακάλυψε τον 16ο αιώνα.
Ελπήνωρ

Στην ελληνική μυθολογία ο Ελπήνορας ή Ελπήνωρ ήταν σύντροφος του Οδυσσέα, αναφερόμενος στην "Οδύσσεια".
STS-96

STS-96 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια αποστολή του Διαστημικού Λεωφορείου Ντισκάβερι της NASA στον διεθνή διαστημικό σταθμό (ISS) το 1999.
Ουγκίγια

Η Ουγκίγια (ouguiya, κωδικός: MRU) είναι το νόμισμα της Μαυριτανίας.

Είναι το μόνο νόμισμα που κυκλοφορεί σήμερα, μαζί με το Αριάρι της Μαδαγασκάρης, του οποίου η υποδιαίρεση δε βασίζεται στο δεκαδικό σύστημα. Μία ουγκίγια αποτελείται από πέντε χουμς ("khoums", ενικός και πληθυντικός , στα αραβικά: خمس, που σημαίνει "ένα πέμπτο").

Η ουγκίγια κυκλοφόρησε το 1973, αντικαθιστώντας το Φράγκο CFA σε ισοτιμία της 1 ουγκίγιας = 5 φράγκα.

thumb|Κέρματα σε κυκλοφορία
Βραβείο Γκονκούρ

Το Βραβείο Γκονκούρ (στα γαλλικά "Prix Goncourt" ) είναι ένα από τα σημαντικότερα βραβεία της γαλλικής λογοτεχνίας. Απονέμεται κάθε χρόνο στις αρχές Νοεμβρίου στον συγγραφέα του «καλύτερου πεζού έργου μυθοπλασίας της χρονιάς». 

Η ιστορία του ξεκίνησε με το κληροδότημα του Εντμόν ντε Γκονκούρ, επιτυχημένου συγγραφέα, κριτικού και εκδότη, ο οποίος ίδρυσε τη φερώνυμη Ακαδημία ("Académie Goncourt"). Το βραβείο έλαβε την ονομασία του από το όνομα του αδερφού του και συνεργάτη, Ζυλ ντε Γκονκούρ (1830-1870). Η πρώτη απονομή του εν λόγω βραβείου έγινε από την Ακαδημία στις 21 Δεκεμβρίου 1903. Το χρηματικό ποσό που συνοδεύει τη βράβευση, αρχικά ανερχόταν σε πενήντα (50) γαλλικά φράγκα, ποσό του οποίου η αξία υποτιμήθηκε σταδιακά και κατέληξε σήμερα στο συμβολικό ύψος των 10 ευρώ.

Το βραβείο Γκονκούρ απευθύνεται βασικά σε μυθιστορήματα, παράλληλα όμως απονέμονται και άλλα ομώνυμα βραβεία για άλλα λογοτεχνικά είδη καθώς και πρωτοεμφανιζόμενους συγγραφείς, τα οποία παλαιότερα δίδονταν ως υποτροφία:

* Βραβείο Ποίησης το οποίο απονέμεται σε έναν ποιητή για το σύνολο του έργου του στην αρχή κάθε χρόνου στο Παρίσι (στο εστιατόριο Ντρουάν, που φιλοξενεί κάθε πρώτη Τρίτη του μήνα τη συνάντηση των κριτών). 
* Βραβείο Μυθιστορήματος πρωτοεμφανιζόμενου συγγραφέα (μέσα στην άνοιξη στο Παρίσι).
* Βραβείο Νουβέλας (Σεπτέμβριο στο Στρασβούργο).
* Βραβείο Βιογραφίας (Σεπτέμβριο στο Νανσύ).

Από το 1988 έχει θεσμοθετηθεί το βραβείο Γκονκούρ για μαθητές λυκείου, αρχικά σε τοπικό επίπεδο (Βρετάνη) και μεταγενέστερα σε εθνικό επίπεδο από γνωστή αλυσίδα βιβλιοπωλείων, το Υπουργείο Παιδείας της Γαλλίας σε συνεργασία με την Ακαδημία Γκονκούρ.
Άννα Διαμαντοπούλου

Η Άννα Διαμαντοπούλου (26 Φεβρουαρίου 1959, Κοζάνη) είναι Ελληνίδα πολιτικός, πρώην Υπουργός και Επίτροπος της Ευρωπαϊκής Επιτροπής.
World Wrestling Entertainment

To World Wrestling Entertainment (με την εμπορική επωνυμία: WWE) είναι αμερικανική εταιρεία ψυχαγωγίας η οποία διοργανώνει σόου επαγγελματικής πάλης (κατς). Είναι εταιρεία περιορισμένης ευθύνης, με επιπλέον πηγές εσόδων τη μουσική και τις ταινίες. Επίσης, είναι η μεγαλύτερη εταιρεία επαγγελματικής πάλης παγκοσμίως, με 16 εκατομμύρια τηλεθεατές στις Η.Π.Α., ενώ τα σόου της μεταδίδονται σε περισσότερες από 145 χώρες.

Tο WWE δημιουργήθηκε το 1952 με το όνομα: Εταιρεία Επαγγελματικής Πάλης Capitol. Η Capitol Wrestling μετά από 11 χρόνια, δηλαδή το 1963, μετονομάστηκε σε World Wide Wrestling Federation και το 1979 σε World Wrestling Federation. Το 2002 μετονομάστηκε σε World Wrestling Entertainment (WWE) μετά από αίτημα της οικολογικής οργάνωσης World Wildlife Fund (WWF), ενώ το 2011 απλοποιήθηκε για λόγους μάρκετινγκ σε WWE.

Όπως και οι υπόλοιπες εκδηλώσεις επαγγελματικής πάλης, τα σόου της WWE δεν είναι αληθινοί αγώνες αλλά έχουν ξεκάθαρο σκοπό τη διασκέδαση, περιλαμβάνοντας παιχνίδια με σενάριο και χορογραφία. Ωστόσο οι συμμετεχοντες διατρέχουν κάποιο κίνδυνο όταν υποδύονται τους ρόλους που τους έχουν ανατεθεί, αν δεν τους εκτελέσουν σωστά. Το 1989, ο ιδιοκτήτης της WWE, Βινς Μακμάν (Vince McMahon), παραδέχτηκε τον προσχεδιασμένο χαρακτήρα αυτών των σόου προκειμένου να αποφύγει την επιπλέον φορολογία που επιβάλλεται στις αθλητικές διοργανώσεις. Ετσι, από τη δεκαετία του '80, η WWE προβάλλει τα προϊόντα της ως διασκέδαση αθλητικού χαρακτήρα, γεγονός που θεωρείται ότι επιβεβαιώνει το γεγονός ότι το προϊόν της εταιρείας έχει τις ρίζες του στο δραματικό θέατρο και τα ανταγωνιστικά σπορ.

Η WWE έχει εκατομμύρια φίλους σε όλο τον κόσμο και διοργανώνει σόου σχεδόν κάθε μέρα σε διαφορετικές περιοχές της Αμερικής, αλλά και σε άλλα μέρη του κόσμου. Κάθε εβδομάδα προβάλλονται τηλεοπτικά, τα εξής σόου: το Raw, το SmackDown, το NXT, το 205 Live και το Main Event. Περίπου κάθε μήνα (και κάθε φορά, ημέρα Κυριακή) διοργανώνει ένα μεγάλο τρίωρο σόου το Pay Per View (Πληρωμή ανά προβολή).

Ο Βινς Μακμάν είναι ο ισχυρότερος άνδρας, όντας ιδιοκτήτης, πρόεδρος και διευθύνων σύμβουλος της εταιρείας. Μαζί με τη γυναίκα του, Λίντα Μακμάν και τα δύο τους παιδιά, Σέιν Μακμάν και Στέφανι Μακμάν, έχουν στην κυριότητά τους, το 70% του οικονομικού συμφέροντος,και το 96% της δυνατότητας λήψης αποφάσεων. Τα κεντρικά γραφεία της εταιρείας, βρίσκονται στο Στάμφορντ του Κονέκτικατ, ενώ έχει γραφεία και στην Νέα Υόρκη, στο Λος Άντζελες, στο Λονδίνο, στην Σαγκάη, στο Τόκιο, στην Σιγκαπούρη και τη Βομβάη.
Γιώργος Τρόντζος

Ο Γιώργος Τρόντζος, (Βέροια, 16 Φεβρουαρίου 1942), είναι Έλληνας πρώην διεθνής καλαθοσφαιριστής και προπονητής. Αγωνιζόταν στη θέση του σέντερ με ύψος 2,17 και υπήρξε ένας από τους κορυφαίους Έλληνες καλαθοσφαιριστές στη θέση αυτή, καθώς και ένας από τους πρώτους σημαντικούς καλαθοσφαιριστές στην ανάδειξη του ελληνικού μπάσκετ πριν το 1980.
Τσανγκ'ε 1

Το Τσανγκ'ε 1 (απλοποιημένα κινέζικα:" 嫦娥一号|t=嫦娥一號", "Yī Hào"), ένα τηλεκατευθυνόμενο διαστημόπλοιο που μπήκε σε τροχιά γύρω από την Σελήνη, είναι μέρος της πρώτης φάσης του κινεζικού προγράμματος εξερεύνησης της σελήνης. Αυτή η πρώτη φάση καλείται Η Τροχιά του Τσάνγκ-Γκσί. Το διαστημικό σκάφος πήρε το όνομά του από την ομώνυμη κινέζικη θεά του φεγγαριού, την Τσανγκ'ε.

Σύμφωνα με το πρόγραμμα, το λεπτομερές σχέδιο του πρώτου κατά μέρους στόχου ολοκληρώθηκε τον Σεπτέμβριο του 2004. Η μελέτη έρευνας και κατασκευής ενός δοκιμαστικού πρωτότυπου καθώς και τα σχετικά δοκιμαστικά είχαν ολοκληρωθεί πριν από το τέλος του 2005.
Ακολούθησαν ο επιμελής σχεδιασμός, η κατασκευασία και συναρμολόγηση του διαστημοπλοίου, καθώς και διάφορα πειράματα στο έδαφος της γης που ολοκληρώθηκαν πριν από τον Δεκέμβριο του 2006.

Το Τσανγκ'ε 1 εκτοξεύτηκε στις 24 Οκτωβρίου 2007, ώρα 10:05 GMT από το διαστημικό κέντρο Σιτσάνγκ. Πέρασε από τη σεληνιακή τροχιά μεταφοράς στις 31 Οκτωβρίου και μπήκε στην τροχιά γύρω από τη σελήνη στις 5 Νοεμβρίου. Οι πρώτες εικόνες της σελήνης αναμεταδόθηκαν στις 26 Νοεμβρίου 2007. Η αποστολή πρόκειται να διαρκέσει ένα έτος.
Ευαίμονας

Με το όνομα Ευαίμονας (ή Ευαίμων) ήταν γνωστά δύο μυθολογικά πρόσωπα.

#Γιος του Ορμένου, ηγεμόνας του Ορμενίου και πατέρας του Ευρύπυλου, ήρωα του Τρωικού Πολέμου. Ο Ευαίμονας αναφέρεται από τον Όμηρο στην "Ιλιάδα" (Β 736, Ε 79) και στη "Βιβλιοθήκη Απολλοδώρου" (Γ 10, 8).
#Ένας από τους 50 γιους του Λυκάονα.
Γιώργος Αμερικάνος

O Γιώργος Αμερικάνος (21 Δεκεμβρίου 1942 - 7 Οκτωβρίου 2013 ) ήταν Έλληνας διεθνής καλαθοσφαιριστής και προπονητής. Υπήρξε μια από τις σημαντικότερες μορφές του αθλήματος στην Ελλάδα. Ήταν βασικό στέλεχος στην πρώτη μεγάλη ευρωπαϊκή επιτυχία του ελληνικού μπάσκετ, όταν η ΑΕΚ κατέκτησε το Κύπελλο Κυπελλούχων το 1968. Προς τιμήν, της μεγάλης του προσφοράς, η ΑΕΚ απέσυρε την φανέλα με τον νούμερο #10 το 2015.
Αστυόχη

Με το όνομα Αστυόχη (σπανιότερα απαντώμενο και ως Αστυόχεια) αναφέρονται στην ελληνική μυθολογία 5 διαφορετικά πρόσωπα, τα εξής:

# Κόρη του Φύλα από την Εφύρα. Από τη σχέση της με τον Ηρακλή απέκτησε ένα γιο, τον Τληπόλεμο.
# Κόρη του Άκτορα. Από τη σχέση της με τον θεό Άρη απέκτησε δύο γιους, τον Ασκάλαφο και τον Ιάλμενο.
# Κόρη του βασιλιά της Τροίας Λαομέδοντα, αδελφή της Αιθίλλας, σύζυγος του Τηλέφου και μητέρα του Ευρυπύλου. Η Αστυόχη δωροδόκησε με μία χρυσή άμπελο τον γιο της προκειμένου αυτός να συμμετάσχει στον Τρωικό Πόλεμο. 
# Κόρη του Σιμόεντα, σύζυγος του Εριχθόνιου και μητέρα του Τρώα.
# Κόρη του Ατρέα ή του Πλεισθένους και της Αερόπης, και επομένως αδελφή του Αγαμέμνονα και του Μενελάου. Είναι γνωστή και με το όνομα Αναξίβια. Παντρεύτηκε τον Στρόφιο από τη Φωκίδα και απέκτησαν ένα γιο, τον Πυλάδη.
Χρήστος Μυριούνης

Ο Χρήστος Μυριούνης (Αθήνα, 15 Ιουνίου 1971), είναι Έλληνας πρώην διεθνής καλαθοσφαιριστής και νυν προπονητής καλαθοσφαίρισης. Με ύψος 2.05 μ. αγωνιζόταν στη θέση του Σμολ φόργουορντ και ενίοτε του Πάουερ φόργουορντ.
Γιώργος Καράγκουτης

O Γιώργος Καράγκουτης (15 Φεβρουαρίου 1976) είναι Έλληνας πρώην διεθνής καλαθοσφαιριστής. Αγωνιζόταν τόσο στη θέση του σμολ φόργουορντ όσο και σε αυτή του πάουερ φόργουορντ. Έχει ύψος 2,08 μέτρα.
Καρθαγένη

Η Καρθαγένη (ισπανικά: Cartagena, προφ. "Καρταχένα") είναι ισπανική πόλη της Μεσογείου και ναυτική βάση στα νοτιοανατολικά της Ιβηρικής χερσονήσου στην Αυτόνομη Κοινότητα της Περιφέρειας της Μούρθια. Η Καρθαγένη ήταν η πρωτεύουσα του Ισπανικού Ναυτικού Τμήματος της Μεσογείου από την άφιξη των Ισπανών Βουρβόνων στο δέκατο όγδοο αιώνα. Ήδη από τον δέκατο έκτο αιώνα ήταν ένα από τα πιο σημαντικά λιμάνια της Ισπανίας, μαζί με το Φερρεόλ στο Βορρά.

Είναι μια περιτειχισμένη πόλη και διαθέτει καλό λιμάνι που το υπερασπίζονται οχυρά. Την εποχή του Φιλίππου Β' της Ισπανίας ήταν μεγάλο λιμάνι της Ισπανίας. Είναι ακόμα σημαντικό ναυτικό λιμάνι, η κύρια ναυτική βάση της Ισπανίας και υπάρχει εκεί ένα μεγάλο ναυπηγείο.

Η Καρθαγένη είχε πληθυσμό 211.286 κατοίκους το 2007, γεγονός που την καθιστά την δεύτερη μεγαλύτερη πόλη της περιφέρειας, και την 24η μεγαλύτερη πόλη της Ισπανίας.


Κατηγορία:Πόλεις της Ισπανίας
Λακεδαίμονας

O Λακεδαίμονας ήταν ο τέταρτος μυθικός βασιλιάς της Λακωνίας.

Ο Λακεδαίμονας ήταν γιος του θεού Δία και της Πλειάδας Ταϋγέτης που για να την τιμήσει έδωσε στο βουνό το όνομα της. 

Ήταν παντρεμένος με την Σπάρτη κόρη του Ευρώτα τον οποίο και διαδέχτηκε στον θρόνο. 

Από το όνομά του ονομάστηκε και η περιοχή σε "Λακεδαιμονία" και οι κάτοικοι της αρχαίας Σπάρτης "Λακεδαίμονες" και θεωρείται γενάρχης τους.

Αυτός ονόμασε και την πόλη Σπάρτη για να τιμήσει την γυναίκα του.
Μύλης

Ο Μύλης ήταν μυθικός βασιλιάς της Λακωνίας.

Ήταν γιος του Λέλεγα και τον διαδέχτηκε στον θρόνο ως ήταν ο δεύτερος μυθικός βασιλιάς της Λακωνίας. 

Είχε έναν αδελφό, τον Πολυκάονα, ο οποίος παντρεύτηκε την Μεσσήνη και με την προτροπή της έγινε βασιλιάς στη Μεσσηνία.

Γιος του ήταν ο Ευρώτας, ο οποίος και τον διαδέχτηκε. 

Ο γιος του Ευρώτας απέκτησε κόρη την Σπάρτη η οποία έδωσε το όνομά της στην πόλη και παντρεύτηκε τον Λακεδαίμονα. 

Σύμφωνα με τη μυθολογία ο Μύλης ανακάλυψε τη μυλόπετρα, που χρησιμοποιείται για την άλεση σιτηρών, και ονομάσθηκε έτσι από το όνομά του.
Κιμ Στάνλεϊ Ρόμπινσον

Ο Κιμ Στάνλεϊ Ρόμπινσον (αγγλ. "Kim Stanley Robinson", γεν. 23 Μαρτίου 1952) είναι Αμερικανός συγγραφέας επιστημονικής φαντασίας, πιθανότατα πιο γνωστός για την βραβευμένη του τριλογία σχετικά με τον Άρη.

Στα έργα του ασχολείται συχνά με οικολογικά και κοινωνιολογικά θέματα και πολλά από τα μυθιστορήματά του φαίνεται πως αποτελούν άμεσο αποτέλεσμα των επιστημονικών του ενασχολήσεων, όπως τα 15 χρόνια έρευνας και η δια βίου αφοσίωση στον Άρη, η οποία κορυφώθηκε στην γνωστή τριλογία του. Λόγω αυτής της αφοσίωσης έγινε μέλος της Mars Society. Το έργο του Ρόμπινσον έχει χαρακτηριστεί από κριτικούς ως "λογοτεχνική επιστημονική φαντασία".

Στα ελληνικά έχουν μεταφραστεί δύο από τα έργα του: Η Χρυσή Ακτή (The Gold Coast) και Ο Κόκκινος Άρης (Red Mars, ο οποίος είναι και ο πρώτος τόμος της τριλογίας του Άρη).
Εταιρείας Νήσοι

Οι Νήσοι Σοσιετέ ή Εταιρείας Νήσοι (κατ΄ ερμηνεία της γαλλικής τους ονομασίας: "Îles de la Société" ή επισήμως Αρχιπέλαγος της Σοσιετέ, "Archipel de la Société") είναι μια ομάδα νησιών στον νότιο Ειρηνικό Ωκεανό, που διοικητικά αποτελεί τμήμα της Γαλλικής Πολυνησίας. Το αρχιπέλαγος ονομάστηκε προς τιμήν της Βασιλικής Εταιρείας, την χορηγό εταιρεία της πρώτης Βρετανικής επιστημονικής παρατήρησης των νησιών.

Τα νησιά διαιρούνται γεωγραφικά, πολιτικά και διοικητικά σε δύο ομάδες (παρατίθενται από δύση προς ανατολή):

*Υπήνεμοι Νήσοι ("Îles Sous-le-Vent")
**Μότου Όνε (Μπελλινγκχάουζεν)
**Μανουάε (Σίλλυ)
**Μαουπιχάα (Μοπελία)
**Τουπάι
**Μαουπίτι
**Ταχάα
**Ραϊατέα
**Μπόρα Μπόρα
**Χουαχίνε
*Προσήνεμοι Νήσοι ("Îles du Vent") 
**Τετιαρόα
**Μαϊάο
**Μοορέα
**Ταϊτή
**Μεχετία

Τα νησιά έγιναν Γαλλικό προτεκτοράτο το 1842 και αποικία το 1880.
Γιώργος Μόσχος

Ο Γιώργος Μόσχος (1937 - 28 Δεκεμβρίου 1966) ήταν Έλληνας καλαθοσφαιριστής της ΑΕΚ και μια από τις ιστορικές μορφές της ομάδας. Αγωνιζόταν στη θέση του πλέι μέικερ.

Αγωνίστηκε στον Πανελλήνιο και κατέκτησε το πρωτάθλημα το 1957, στον Ηρακλή την περίοδο 1960-61 και στη συνέχεια στην ΑΕΚ έως το τέλος της ζωής του. 

Κατέκτησε με την ΑΕΚ 4 πρωταθλήματα (1963, 1964, 1965, 1966). Προσβλήθηκε από καρκίνο στους λεμφαδένες, ενώ ήταν εν ενεργεία αθλητής της ΑΕΚ. Η ασθένεια δεν του επέτρεψε να αγωνιστεί στον μικρό τελικό του φάιναλ φορ κυπέλλου πρωταθλητριών το Μάρτιο του 1966 και μετά την ήττα στον ημιτελικό από την Σλάβια Πράγας επέστρεψε στην Αθήνα. Αυτή η αναμέτρηση ήταν και η τελευταία του, αφού απεβίωσε λίγους μήνες αργότερα, στις 28 Δεκεμβρίου 1966 σε ηλικία 29 ετών. Το 1966 είχε αγωνιστεί μαζί με τον Χρήστο Ζούπα στην Μικτή Ευρώπης. Οι συναθλητές τίμησαν τη μνήμη του αγωνιζόμενοι και γι' αυτόν στο τελικό του κυπέλλου κυπελλούχων το 1968. Για εκείνους δεν έπαψε ποτέ να αποτελεί μέλος της ομάδας και γι' αυτό το λόγο στις 6 Απριλίου 2008 βραβεύτηκε μαζί με την ομάδα της ΑΕΚ, η οποία κατέκτησε το Κύπελλο Κυπελλούχων το 1968, για τα 40 χρόνια από την ημέρα εκείνη.

Το 1989 ολοκληρώθηκε το κλειστό γήπεδο μπάσκετ που πήρε το όνομα "Γιώργος Μόσχος" προς τιμήν του. Το γήπεδο κατεδαφίστηκε το 2003 μαζί με το Στάδιο "Νίκος Γκούμας".
Έλλη Αλεξίου

Η Έλλη Αλεξίου (Ηράκλειο Κρήτης, 22 Μαΐου 1894 - Αθήνα, 28 Σεπτεμβρίου 1988) ήταν Ελληνίδα συγγραφέας, δημοσιογράφος, και παιδαγωγός.
Worldcon

thumb|right|250px|Οι νικητές του Worldcon 2005, κρατώντας βραβεία Χιούγκο (αγαλματίδια σε σχήμα ρουκέτας) και άλλα βραβεία
Το Worldcon (συντομογραφία για το World Science Fiction Convention, ελληνικά: Παγκόσμιο Συνέδριο Επιστημονικής Φαντασίας) είναι το μακροβιότερο συνέδριο επιστημονικής φαντασίας, καθώς διοργανώθηκε από το 1939 έως το 1941 και μετά τον Β' Παγκόσμιο Πόλεμο κάθε χρονιά από το 1946 και ύστερα.
Μπερναρντίνο Ραματσίνι

Ο Μπερναρντίνο Ραματσίνι ("Bernardino Ramazzini", 3 Νοεμβρίου 1633 - 5 Νοεμβρίου 1714) ήταν Ιταλός γιατρός, που θεωρείται ο ιδρυτής της ιατρικής των επαγγελμάτων. Ήταν επίσης ο πρώτος που υποστήριξε σθεναρά τη χρήση κιγχόνης για τη θεραπεία της ελονοσίας.
Expedition 12

Η Expedition 12 ήταν η κατά σειρά 12η αποστολή στον διεθνή διαστημικό σταθμό (ISS). Εκτοξεύτηκε στις 1 Οκτωβρίου 2005 από το Καζακστάν με το Ρωσικό διαστημικό σκάφος Soyuz TMA-7. Το πλήρωμα προσγειώθηκε στο Καζακστάν στις 8 Απριλίου 2006 μαζί με τον Marcos Pontes, τον πρώτο Βραζιλιάνο αστροναύτη.

Ο Αμερικάνος επιχειρηματίας Gregory Olsen έλαβε μέρος στην πτήση με το Soyuz ΤΜΑ-7 και επέστρεψε με την 11η αποστολή με το Soyuz ΤΜΑ-6 στις 11 Οκτωβρίου 2005.
Γιάννης Μυλωνάς

O Γιάννης Μυλωνάς (γενν. 27 Ιουλίου 1969) είναι Έλληνας πρώην καλαθοσφαιριστής. Έχει ύψος 2,02 και αγωνιζόταν στη θέση σμολ φόργουορντ.
Γιάννης Παπαγιάννης

Ο Γιάννης Παπαγιάννης, γεννημένος στις 11 Μαΐου 1968 στον Πύργο Ηλείας, είναι Έλληνας πρώην διεθνής καλαθοσφαιριστής. Αγωνιζόταν στη θέση του σέντερ.
Τζαννής Σταυρακόπουλος

Ο Τζαννής Σταυρακόπουλος είναι πρώην καλαθοσφαιριστής γεννημένος στις 30 Οκτωβρίου 1971. Με ύψος 2,02 αγωνιζόταν στη θέση του σμολ φόργουορντ.
Ιππόλοχος

Με το όνομα Ιππόλοχος αναφέρονται στην ελληνική μυθολογία δύο διαφορετικά πρόσωπα, τα εξής:

# Γιος του Βελλεροφόντη και της Φιλονόης ή Αντικλείας, αδελφός του Ισάνδρου και της Λαοδάμειας. Ο Ιππόλοχος είχε ένα γιο, τον Γλαύκο, ο οποίος πολέμησε μπροστά στα τείχη της Τροίας επικεφαλής των Λυκίων.
# Τρώας, γιος του Αντήνορα, αδελφός του Τρώα Γλαύκου και του Ακάμαντα. Μετά την άλωση της Τροίας ο Ιππόλοχος εγκαταστάθηκε μαζί με τα αδέλφια του στην Κυρήνη.
Αργύρης Παπαπέτρου

Ο Αργύρης Παπαπέτρου, γεννημένος στις 21 Φεβρουαρίου 1965 στην Εύβοια, είναι Έλληνας πρώην διεθνής καλαθοσφαιριστής. Διαθέτοντας ύψος 2,06 μ. αγωνιζόταν στις θέσεις πάουερ φόργουορντ και σέντερ. Υιοί του είναι ο διεθνής καλαθοσφαιριστής του Παναθηναϊκού Ιωάννης Παπαπέτρου και ο επίσης καλαθοσφαιριστής Γιώργος Παπαπέτρου.
Σάμιουελ Μπέκετ

Ο Σάμιουελ Μπέκετ (αγγλ.: "Samuel Barclay Beckett", 13 Απριλίου 1906 – 22 Δεκεμβρίου 1989) ήταν Ιρλανδός λογοτέχνης, ποιητής και θεατρικός συγγραφέας. Το έργο του είναι βασικά μινιμαλιστικό, και σύμφωνα με ορισμένους ερμηνευτές, βαθιά απαισιόδοξο για την ανθρώπινη φύση. Η απαισιοδοξία αυτή αντανακλάται από την εκτενή και περίεργη αίσθηση του χιούμορ στο έργο του, καθώς και από το γεγονός ότι η περιγραφή των εμποδίων στην ανθρώπινη ζωή εξυπηρετεί την επιθυμία του Μπέκετ να δείξει ότι το ταξίδι είναι που αξίζει, παρά τις δυσκολίες του.

Το 1969, τιμήθηκε με το Βραβείο Νόμπελ Λογοτεχνίας, ενώ το 1984 εκλέχθηκε επικεφαλής της Aosdána, ένωσης ανθρώπων των Καλών Τεχνών της Ιρλανδίας.
Ύφαλος Κολβοκορέσσες

Ο Ύφαλος Κολβοκορέσσες είναι μια εντελώς βυθισμένη δομή ατόλλης στο βορειοανατολικό τμήμα του Αρχιπελάγους Τσάγκος, 15 χμ ανατολικά του Σπήκερς Μπάγκος και 28 χμ βορειοανατολικά του Υφάλου Μπλενχάιμ. Πήρε το όνομα του από τον Δρ. Άλντεν Πάρτριτζ Κολβοκορέσσες που το 1973 - 1979, μαζί με τον Τζων Παρρ Σνάυντερ και τον Τζων Λ. Τζάνκινς ανέπτυξε την Μερκατορική προβολή του υφάλου βασιζόμενος σε φωτογραφίες από το διάστημα. Το μικρότερο χαρτογραφημένο βάθος είναι 9 μέτρα πάνω στον ύφαλο. Κύματα πάνω στον ύφαλο είναι ορατά μόνο όταν η θάλασσα είναι τρικυμιώδης. Ο ύφαλος έχει μήκος 8 χμ από βορρά προς νότο, πλάτος 1 έως 2 χμ και συνολική έκταση περίπου 10 χμ². 

Ο Ύφαλος Κολβοκορέσσες είναι μοναδικός από την άποψη ότι ανακαλύφθηκε από φωτογραφίες που τράβηξε ο δορυφόρος Landsat της Εθνικής Διαχείρισης Αεροναυτικής και Διαστήματος (NASA). Ο Landsat φωτογραφίζει την γη σε αρκετές φασματικές ζώνες διαφορετικών μηκών κύματος. Κάθε ζώνη παρέχει μια ασπρόμαυρη φωτογραφία που παίρνεται μέσω ενός φασματικού φίλτρου. Έχει δύο μη θερμικούς υπέρυθρους δεσμούς για να ανιχνεύει την φυτική ευρωστία. Αυτά τα μήκη κύματος έχουν πολύ περιορισμένη ικανότητα διείσδυσης στο νερό. Ο Landsat έχει επίσης δύο φασματικές ζώνες απεικόνισης στο ορατό μέρος του φάσματος: κόκκινο και πράσινο. Η πράσινη ζώνη έχει αποδειχθεί ότι "βλέπει" μέσω των καθαρών ωκεάνιων νερών σε βάθη περίπου 30 - 40 μέτρα. 

Το 1975, το Υδρογραφικό Κέντρο της Υπηρεσίας Χαρτογράφησης του Υπουργείου Αμύνης, που μετέπειτα ενσωματώθηκε στην Εθνική Υπηρεσία Πληροφοριών Γαιοδιαστήματος (NGA), ζήτησε από την NASA να συλλέξει φωτογραφίες από τον Landsat του αρχιπελάγους Τσάγκος. Οι φωτογραφίες αποκάλυψαν τον προηγουμένως αχαρτογράφητο Ύφαλο Κολβοκορέσσες καθώς και λάθη στην θέση πολλών άλλων υφάλων στο αρχιπέλαγος. Κάποιοι ήταν εκτός θέσης (στους χάρτες) έως και 18 χμ. Το καλοκαίρι του 1976 εκτυπώθηκε ένας καινούριος χάρτης του αρχιπελάγους Τσάγκος που έδειχνε τις διορθωμένες θέσεις για τα μπάγκος και τις ξέρες καθώς και τον Ύφαλο Κολβοκορέσσες. Αυτός ήταν ο πρώτος γνωστός ναυτικός χάρτης που διορθώθηκε ολότελα χρησιμοποιώντας τις φωτογραφίες του Landsat.

Κατηγορία:Τσάγκος Αρχιπέλαγος
Υφαλος Κολβοκορεσσες
Νάβις

thumb|400px|right|Ο Νάβις σε νόμισμα της Σπάρτης
Ο Νάβις (... - 192 π.Χ.) ήταν τύραννος της Σπάρτης από το 207 π.Χ. έως το 192 π.Χ.
Λαμπέρτο Ντίνι

Ο Λαμπέρτο Ντίνι ("Lamberto Dini") είναι Ιταλός οικονομολόγος και πολιτικός, ο οποίος διετέλεσε Υπουργός Εξωτερικών και Πρωθυπουργός.

Γεννήθηκε στη Φλωρεντία την 1η Μαρτίου 1931. Στο Πανεπιστήμιο της πόλης σπούδασε οικονομικά και το 1959 προσελήφθη στο Διεθνές Νομισματικό Ταμείο. Εκεί σταδιακά ανέβηκε στην ιεραρχία ως το βαθμό του Διευθυντή για την Ιταλία, Ελλάδα, Πορτογαλία και Μάλτα την περίοδο 1976-1979. Κατόπιν εργάστηκε στην Κεντρική Τράπεζα της Ιταλίας μέχρι το 1994.

Τον Απρίλιο του 1993, ο Διοικητής της Κεντρικής Τράπεζας, Κάρλο Ατζέλιο Τσιάμπι ορίστηκε πρωθυπουργός και ο Ντίνι προαλειφόταν για Διοικητής, πράγμα που όμως τελικά δεν έγινε. Τον Μάιο του 1994 έγινε Υπουργός Οικονομικών στην Κυβέρνηση του Σίλβιο Μπερλουσκόνι. Μετά την κατάρρευση του κυβερνητικού συνασπισμού επτά μήνες αργότερα, ο Ντίνι έλαβε εντολή σχηματισμού κυβέρνησης από τον Πρόεδρο της Δημοκρατίας Όσκαρ Λουίτζι Σκάλφαρο. Παρ'ότι δεν θεωρούνταν αριστερός, εντούτοις έλαβε ψήφο εμπιστοσύνης από κεντρο-αριστερά και αριστερά κόμματα, ενώ το δεξιό κόμμα του Μπερλουσκόνι απείχε. Η Κυβέρνηση που σχημάτισε μπορεί να χαρακτηριστεί τεχνοκρατική.

Ο Ντίνι σχημάτισε κεντρώο κόμμα, την «ιταλική ανανέωση» ("Rinnovamento Italiano"), με την οποία συμμετείχε στον εκλογικό συνασπισμό «Ελιά» ("Ulivo") του Ρομάνο Πρόντι. Οι σχέσεις του με τον Μπερλουσκόνι έκτοτε ψυχράνθηκαν, αλλά ο Ντίνι εξελέγη βουλευτής και υπηρέτησε ως Υπουργός Εξωτερικών της Ιταλίας σε τέσσερις διαδοχικές Κυβερνήσεις: του Πρόντι αρχικά, κατόπιν δύο Κυβερνήσεις του Μάσιμο ντ' Αλέμα και τέλος στην Κυβέρνηση του Τζουλιάνο Αμάτο.

Το κόμμα του Ντίνι απορροφήθηκε από το μεγαλύτερο κεντρώο κόμμα «Μαργαρίτα» ("Democrazia è Libertà – La Margherita"), ενώ ο ίδιος εξελέγη γερουσιαστής. Συμμετείχε στις εργασίες για τη συγγραφή του Ευρωπαϊκού Συντάγματος την περίοδο από το Φεβρουάριο του 2002 ως τον Ιούλιο του 2003.
Αμβούργο ΣΦ

Το Αμβούργο ΣΦ (γερμανικά: "Hamburger SV", συντμημένα "HSV") είναι γνωστός αθλητικός σύλλογος από την ομώνυμη πόλη της βόρειας Γερμανίας. Ιδρύθηκε το 1887 και είναι από τους παλιότερους και διασημότερους συλλόγους της χώρας.

Η ποδοσφαιρική ομαδα αγωνίζεται στο στάδιο Imtech Arena του Αμβούργου, χωρητικότητας 57.274 θεατών. Τα χρώματά του είναι εναλλακτικά είτε το κόκκινο και το λευκό είτε το μπλε και το μαύρο. Έχει διάφορα ψευδώνυμα όπως: "Urgestein" (Απολίθωμα), "Bundesliga-Dino" (Δεινόσαυρος της Μπουντεσλίγκα), "Hanseaten" (Ενωμένοι) κλπ. Από τις 25 Μαΐου του 2014, τη διαχείρηση των ποδοσφαιρικών τμημάτων του συλλόγου έχει αναλάβει η εταιρεία HSV Fußball AG. Ακόμη, χαρακτηριστική είναι η αντιπαλότητα της ομάδας με τη Βέρντερ Βρέμης στο επονομαζόμενο "Nordderby" (Βόρειο ντέρμπι).

Επίσης ο σύλλογος διαθέτει τμήματα μπάντμιντον, μπέιζμπολ, καλαθοσφαίρισης, μπόουλινγκ, πυγμαχίας, κρίκετ, βελάκια, χόκεϊ επί πάγου, γκολφ, γυμναστικής, χειροσφαίρισης και καρδιοαναπνευστικών ασκήσεων αποκατάστασης. Το Αμβούργο ΣΦ είναι ένα από τα μεγαλύτερα αθλητικά σωματεία στη Γερμανία με πάνω από 70.000 μέλη σε όλα τα τμήματα της.
Αστυδάμεια

Με το όνομα Αστυδάμεια αναφέρονται πέντε διαφορετικά πρόσωπα της ελληνικής μυθολογίας, τα εξής:

# Σύζυγος του βασιλιά της Ιωλκού Ακάστου. Κάποτε, κατέφυγε στο παλάτι τους στην Ιωλκό ο Πηλέας από τη Φθία, επειδή κατά το κυνήγι του Καλυδώνιου κάπρου είχε κατά λάθος σκοτώσει τον πεθερό του. Ο Άκαστος τον φιλοξένησε, αλλά στη διάρκεια της παραμονής του εκεί, η Αστυδάμεια ερωτεύθηκε σφοδρά τον ξένο. Ο Πηλέας όμως απέκρουσε τον έρωτά της. Τότε η Αστυδάμεια για να εκδικηθεί έστειλε είδηση στη σύζυγο του Πηλέα, την Αντιγόνη, ότι δήθεν ο Πηλέας θα παντρευόταν τη Στερόπη, την κόρη του Ακάστου. Η Αντιγόνη, δίνοντας πίστη στο μήνυμα, αυτοκτόνησε από την απελπισία της. Επιπλέον, η Αστυδάμεια κατηγόρησε τον Πηλέα στον Άκαστο ότι δήθεν αποπειράθηκε να τη βιάσει. Ο Άκαστος βέβαια οργίστηκε πολύ, μη θέλοντας όμως να σκοτώσει ο ίδιος τον φιλοξενούμενό του, τον πήρε μαζί του στο Πήλιο για να κυνηγήσουν άγρια ζώα. Εκεί, την ώρα που ο Πηλέας, έπειτα από την κόπωση του κυνηγιού, κοιμόταν, ο Άκαστος του αφαίρεσε το μαχαίρι και έφυγε, αφήνοντάς τον άοπλο μέσα στο δάσος για να τον κατασπαράξουν τα άγρια θηρία ή να τον σκοτώσουν οι Κένταυροι. Αλλά ο Πηλέας σώθηκε από τον Κένταυρο Χείρωνα ή, σύμφωνα με άλλη παράδοση, από τον θεό Ερμή. Στη συνέχεια, ο Πηλέας επέστρεψε στην Ιωλκό και σκότωσε τον Άκαστο και την Αστυδάμεια. Ο Απολλόδωρος συγκεκριμένα αναφέρει ότι ο Πηλέας, με τη βοήθεια του Ιάσονα και των Διοσκούρων κυρίευσε την Ιωλκό και σκότωσε την Αστυδάμεια (κατά μία εκδοχή τη διαμέλισε).
# Κόρη του βασιλιά των Δολόπων Αμύντορα. Μαζί με τον Ηρακλή απέκτησαν ένα γιο, τον Κτήσιππο (κατά μία εκδοχή και τον Τληπόλεμο).
# Κόρη του Στροφίου και της Αστυόχης ή της Κυδραγόρας (μιας αδελφής του Αγαμέμνονα). Η Αστυδάμεια ήταν αδελφή του Πυλάδη.
# Κόρη του Πέλοπα, σύζυγος του Αλκαίου και μητέρα της Αναξώς και του Αμφιτρύωνα.
# Κόρη του Φόρβαντα, σύζυγος του Καύκωνα και μητέρα του Λεπρέα.

Αστυδαμεια
Αστυδαμεια
Αστυδαμεια
Όνειρο Θερινής Νυκτός

To Όνειρο Θερινής Νυκτός (αγγλικά: A Midsummer Night's Dream) είναι ρομαντική κωμωδία του Ουίλιαμ Σαίξπηρ. Περιγράφει τις περιπέτειες τεσσάρων νεαρών Αθηναίων και μιας ομάδας ερασιτεχνών ηθοποιών, τη σχέση τους με το Δούκα και τη Δούκισσα της Αθήνας, Θησέα και Ιππολύτη, και με τα ξωτικά ενός δάσους κάτω από το φεγγάρι. Είναι ένα από τα γνωστότερα και πιο πολυπαιγμένα έργα του Σαίξπηρ σε όλο τον κόσμο.
Χουάνες

Ο Χουάν Εστέμπαν Αριστισάμπαλ Βάσκες ("Juan Esteban Aristizábal Vásquez", 9 Αυγούστου 1972), περισσότερο γνωστός ως Χουάνες, είναι Κολομβιανός μουσικός, βραβευμένος με Latin Grammy.
Ματωμένος Γάμος

Ματωμένος Γάμος ή Ματωμένα Στέφανα, όπως είναι επίσης γνωστό στα ελληνικά είναι ο τίτλος θεατρικού έργου του Φεδερίκο Γκαρθία Λόρκα. (ισπ. "Bodas de Sangre"). 

Ο Λόρκα εμπνεύστηκε από ένα άρθρο εφημερίδας που ανέφερε ένα έγκλημα στην ανδαλουσιανή πόλη Níjar. Ο Ματωμένος Γάμος είναι ένα από τα τρία τραγικά θεατρικά έργα της "ισπανικής υπαίθρου" του συγγραφέα. Τα άλλα δυο είναι η "Γέρμα" και "Το Σπίτι της Μπερνάρντα Άλμπα". Και τα τρία έργα υπογραμμίζουν την πειθήνια υποταγή των γυναικών που αποζητούν ελευθερία στην παραδοσιακή κοινωνία της ισπανικής υπαίθρου, η οποία τους αρνείται την κοινωνική ή ερωτική ισότητα.
1. ΦΚ Μαγδεβούργο

Η 1. ΦΚ Μαγδεβούργο (γερμανικά: "1. Fußball-Club Magdeburg") είναι ποδοσφαιρικός σύλλογος της Γερμανίας. Ήταν ο πρώτος σύλλογος της Ανατολικής Γερμανίας που κατέκτησε ευρωπαϊκό τίτλο, το Κύπελλο Κυπελλούχων του 1974. Σήμερα αγωνίζεται στο βόρειο όμιλο της τρίτης κατηγορίας του γερμανικού πρωταθλήματος, τη Regionalliga Nord (III).

Ο σύλλογος εδρεύει στην ομώνυμη πόλη της Σαξονίας και από το 2007 αγωνίζεται στο στάδιο Magdeburg, χωρητικότητας 27.250 θεατών.
Χρώματα της ομάδας είναι το μπλε και το άσπρο.
Μπούντεσλιγκα

H Μπούντεσλιγκα (γερμανικά: "Fußball-Bundesliga") είναι η ανώτερη κατηγορία στο γερμανικό ποδόσφαιρο. H ομάδα που μετά την τελευταία αγωνιστική βρίσκεται στην πρώτη θέση, ονομάζεται πρωταθλητής Γερμανίας. Η Μπούντεσλιγκα ιδρύθηκε μετά από απόφαση της Γερμανικής Ποδοσφαιρικής Ομοσπονδίας (γερμανικά: "Deutscher Fußball-Bund", DFB) στις 28 Ιουλίου του 1962 στο Ντόρτμουντ για την σεζόν 1963/64. Πριν από αυτό, ο πρωταθλητής καθοριζόταν από την Ομοσπονδία μετά από έναν τελικό γύρο πρωταθλήματος με τελικό αγώνα ανάμεσα στις δύο κορυφαίες ομάδες.

Η Μπούντεσλιγκα διεξάγεται σε σύστημα πρωταθλήματος, οπού κάθε σύλλογος συναγωνίζεται τον άλλο σε δύο αγώνες (εντός και εκτός έδρας), και στο τέλος καθορίζονται ο πρωταθλητής και οι ομάδες που θα αγωνιστούν στις ευρωπαϊκές διοργανώσεις. Οι δύο τελευταίες ομάδες υποβιβάζονται στην 2η Μπούντεσλιγκα, η οποία από το 1974 αποτελεί την δεύτερη υψηλότερη κατηγορία κάτω από την Μπούντεσλιγκα. Η τρίτη τελευταία ομάδα αγωνίζεται σε αγώνες υποβιβασμού εναντίον της τρίτης κορυφαίας της δεύτερης κατηγορίας.

Ο πιο επιτυχημένος σύλλογος είναι η Μπάγερν Μονάχου με 30 κερδισμένα πρωταθλήματα Μπουντεσλίγκα, ενώ είναι και η τρέχουσα πρωταθλήτρια. Ακολουθεί η Μπορούσια Ντόρτμουντ με οκτώ κερδισμένα πρωταθλήματα Μπουντεσλίγκα.
Η Λήδα και ο Κύκνος

Η Λήδα και ο κύκνος. Μωσαϊκό του [[3ος αιώνας π.Χ.|3ου αιώνα π.Χ.]] Παλαίπαφος της [[Κύπρος|Κύπρου]].
Η Λήδα και ο Κύκνος είναι ένα περίφημο μωσαϊκό του 3ου αιώνα π.Χ. από την Παλαίπαφο της Κύπρου. 

Το οποίο μωσαϊκό αναπαριστά το γνωστό μύθο της Λήδας με τον Δία που είναι μεταμορφωμένος σε Κύκνο. Η Λήδα παριστάνεται γυμνή έχοντας καλυμμένο το μπροστινό μέρος του σώματος της, και φαίνεται σαν να "παίζει" με τον Κύκνο λίγο πριν προχωρήσουν στη ερωτική πράξη. 

Το μωσαϊκό βρέθηκε σε ρωμαϊκή κατοικία, η "οικία της Λήδας" όπως ονομάστηκε, κοντά στο ιερό της Αφροδίτης. Σήμερα φυλάσσεται στο Κυπριακό Μουσείο της Λευκωσίας σε πολύ καλή κατάσταση και θεωρείται ως ένα από τα πολλά αξιοθέατα της Κύπρου.